CELEX: 
Language: sl
Date: 2021-12-13 00:00:00
Title: DELEGIRANA DIREKTIVA KOMISIJE (EU) .../ o spremembi Priloge III k Direktivi 2011/65/EU Evropskega parlamenta in Sveta glede izjeme za uporabo živega srebra v visokotlačnih natrijevih sijalkah z izboljšanim indeksom barvnega videza za splošno razsvetljavo zaradi prilagoditve znanstvenemu in tehničnemu napredku

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Ta delegirana direktiva Komisije zaradi prilagoditve znanstvenemu in tehničnemu napredku spreminja Prilogo III k Direktivi 2011/65/EU Evropskega parlamenta in Sveta o omejevanju uporabe nekaterih nevarnih snovi v električni in elektronski opremi (prenovitev)
                  1
                (v nadaljnjem besedilu: direktiva RoHS). Sprememba zadeva izjemo za navedene vrste uporabe živega srebra v visokotlačnih natrijevih sijalkah z izboljšanim indeksom barvnega videza za splošno razsvetljavo.
            
            
               Direktiva RoHS omejuje uporabo nekaterih nevarnih snovi v električni in elektronski opremi (v nadaljnjem besedilu: EEO), kot je določeno v njenem členu 4. Trenutno je omejenih deset snovi, ki so navedene v Prilogi II k direktivi ROHS: svinec, živo srebro, kadmij, šestvalentni krom, polibromirani bifenili (PBB), polibromirani difeniletri (PBDE), bis(2-etilheksil) ftalat (DEHP), benzil butil ftalat (BBP), dibutil ftalat (DBP) in diizobutil ftalat (DIBP). V prilogah III in IV so navedeni materiali in komponente EEO za posebne vrste uporabe, ki so izvzete iz omejitev snovi iz člena 4(1).
            
            
               Člen 5 direktive RoHs določa, da se prilogi III in IV prilagodita znanstvenemu in tehničnemu napredku, kar lahko vključuje odobritev, obnovitev ali razveljavitev izjem. V skladu s členom 5(1)(a) se izjeme vključijo v prilogi III in IV samo, če se s tako vključitvijo ne zmanjša varovanje okolja in zdravja, ki ga zagotavlja Uredba (ES) št. 1907/2006 (REACH)
                  2
               , ter če je izpolnjen kateri koli od naslednjih pogojev: (i) odstranitev ali nadomestitev snovi tehnično ali znanstveno ni izvedljiva s spremembo konstrukcije ali z nadomestitvijo z materiali in komponentami, ki ne zahtevajo katerega od materialov ali snovi, naštetih v Prilogi II; (ii) zanesljivost nadomestkov ni zagotovljena; (iii) skupni negativni vplivi na okolje, zdravje in varnost potrošnika, ki bi jih povzročila nadomestitev snovi, bi utegnili prevladati nad skupnimi prednostmi za okolje, zdravje in varnost potrošnika.
            
            
               Poleg tega se morata pri odločitvah o izjemah in njihovem trajanju upoštevati razpoložljivost nadomestkov in družbeno-ekonomski vpliv nadomestitve. Odločitve o trajanju izjem se morajo sprejeti ob upoštevanju vseh možnih vplivov na inovacije. Kadar je primerno, se mora pri obravnavi splošnih vplivov izjeme upoštevati celotni življenjski cikel. 
            
            
               Člen 5(1) tudi določa, da mora Komisija sprejeti posamezne delegirane akte za vključitev ali izbris materialov in komponent EEO za posebne vrste uporabe, navedene na seznamih v prilogah III in IV. Člen 5(3) in Priloga V določata postopek za predložitev zahtevkov glede izjem. 
            
            
               2.POSVETOVANJA PRED SPREJETJEM AKTA
            
            
               Komisija prejme zahtevke
                  3
                gospodarskih subjektov za odobritev ali obnovitev izjem na podlagi člena 5(3) in Priloge V k direktivi RoHS.
            
            
               Veljavna izjema 4(b), vnosi I do III, iz Priloge III dovoljuje uporabo živega srebra v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 60 ne presega naslednjih vrednosti (na razelektritveno cevko): 
            
            
               4(b)-I: P ≤ 155 W: 30 mg; 
            
            
               4(b)-II: 155 W < P ≤ 405 W: 40 mg; 
            
            
               4(b)-III: P > 405 W: 40 mg.
            
            
               Komisija je januarja 2015 prejela zahtevek za obnovitev izjeme 4(b), vnosi I do III. Vlagatelj je v bistvu trdil, da ni alternativ brez živega srebra, ki bi zagotavljale enako specifikacijo barve in bi lahko nadomestile sijalke, za katere velja izjema 4(b)
                  4
               . Isti vlagatelj je januarja 2020 predložil posodobljen zahtevek za obnovitev izjeme za sijalke z indeksom barvnega videza > 80 (in ne nad 60 kot v sedanji izjemi), močjo, nižjo od 105 W (in ne 155 W kot v sedanji izjemi), in z omejeno količino živega srebra samo 16 mg (namesto trenutno dovoljenih 30 mg). V skladu z zahtevami direktive RoHS (člen 5(5), drugi pododstavek) izjema ostane veljavna, dokler Komisija ne sprejme odločitve o zahtevku za obnovitev.
            
            
               Da bi ocenila zahtevka za obnovitev navedene izjeme, je Komisija junija 2015 začela študijo
                  5
               , ki se je zaključila leta 2016, da bi pripravila zahtevano tehnično in znanstveno oceno, vključno z osemtedenskim spletnim posvetovanjem z deležniki
                  6
               . Poleg navedene študije, v kateri so bili ocenjeni obsežni tehnični in znanstveni podatki ter prejeti prispevki, kot je dokumentirano v poročilu o študiji, je Komisija izvedla dve dopolnilni študiji/posodobitvi, v katerih so sodelovali deležniki. Leta 2019 je bila objavljena študija
                  7
               , ki se je osredotočila na družbeno-ekonomsko oceno in razpoložljivost nadomestkov, leta 2020 pa je bila ta študija na podlagi najnovejših podatkov in modeliranja posodobljena
                  8
               . Objavljena so bila končna poročila o študiji in posodobitvah družbeno-ekonomskih ocen
                  9
               ; deležniki so bili o tem uradno obveščeni.
            
            
               Komisija se je na srečanju strokovnjakov 1. septembra 2016, 29. oktobra 2018 in 21. oktobra 2019 posvetovala s strokovno skupino držav članic za delegirane akte na podlagi direktive RoHS, da bi zbrala mnenja držav članic o predvidenem poteku dejavnosti v skladu z ugotovitvami ocen. Izvedla je vse potrebne postopkovne korake v zvezi z izjemami od omejitve snovi na podlagi člena 5(3) do 5(7) direktive RoHS
                  10
               . Svet in Evropski parlament sta bila o vseh dejavnostih uradno obveščena.
            
            
               Na podlagi ocenjevalnih študij, podprtih s posodobljenimi informacijami o tehničnem in znanstvenem napredku, ki jih je vlagatelj predložil leta 2020, je bilo ugotovljeno naslednje:
            
            
               ·živega srebra ni mogoče nadomestiti v visokotlačnih natrijevih sijalkah z indeksom barvnega videza >80, močjo, nižjo od 105 W, in z mejno vrednostjo živega srebra 16 mg, kar dejansko pomeni, da bi bilo treba izjemo 4(b) delno obnoviti, saj alternativne možnosti trenutno ne zagotavljajo ustreznega rdečega dela spektra, ki je bistven za to vrsto sijalk;
            
            
               ·obstajajo ustrezne alternative visokotlačnim natrijevim sijalkam z izboljšanim indeksom barvnega videza Ra > 60: P ≤ 155 W, kar dejansko pomeni, da vnos 4(b)-I delno ni več potreben, medtem ko se vnos 4(b)-II lahko v celoti razveljavi, saj so te sijalke nadomestile LED sijalke brez živega srebra;
            
         
         
            
               ·vnos 4(b)-III bi bilo treba razveljaviti, saj proizvajalci teh sijalk ne dajejo več na trg; zato je izjema zastarela.
            
            
               V znanstvenih in tehničnih ocenah, vključno s posodobljenimi informacijami, ki jih je predložil vlagatelj, je bilo navedeno, da so v zvezi z izjemo za uporabo živega srebra v  visokotlačnih natrijevih sijalkah z indeksom barvnega videza > 80 in z mejno vrednostjo uporabe živega srebra 16 mg na sijalko, merila za izjemo še vedno izpolnjena, saj je za nadomestke potreben nadaljnji razvoj. 
            
            
               Rezultati ocene so tudi pokazali, da obnovitev posebne izjeme ne bi znižala ravni varovanja okolja in zdravja, ki jo zagotavlja uredba REACH, v skladu s členom 5 Direktive 2011/65/EU. 
            
            
               V skladu s smernicami za boljše pravno urejanje je bil osnutek delegirane direktive objavljen na portalu za boljše pravno urejanje s štiritedenskim obdobjem za pripombe. Med posvetovanjem o osnutku akta sta bila prejeta dva prispevka. Izraženi pomisleki so bili obravnavani, sprememba osnutka akta pa se ni zdela potrebna.
            
            
               3.PRAVNI ELEMENTI DELEGIRANEGA AKTA
            
            
               Z delegirano direktivo se delno obnavlja in preoblikuje vnos izjeme 4(b)-I iz Priloge III k Direktivi 2011/65/EU za uporabo živega srebra v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 80 ne presega (na razelektritveno cevko): P ≤ 105 W: 16 mg. Ker je treba druge vnose pri izjemi 4(b) razveljaviti, se del vnosa 4(b)-I, ki se obnovi, preštevilči v vnos 4(b). 
            
            
               V oceni Komisije, ki je temeljila na podpornih študijah, posvetovanjih in posodobljenih informacijah, ki jih je predložil vlagatelj, je bilo ugotovljeno, da zahtevek za izjemo izpolnjuje vsaj eno od meril iz člena 5(1)(a): trenutno v kategorijah sijalk, za katere velja ta izjema, ni mogoče zagotoviti zamenjave živega srebra z zanesljivimi nadomestki.
            
            
               Glede na zgoraj navedeno je treba razveljaviti vnosa izjeme 4(b)-II in 4(b)-III, izjemo 4(b)-I pa delno razveljaviti.
            
            
               Kot je bilo ugotovljeno v oceni, stanje razvoja nadomestkov upravičuje delno obnovitev vnosa izjeme 4(b)-I, kot je bil preoblikovan, ki se preštevilči v vnos izjeme 4(b) za najdaljše obdobje petih let. Obdobje veljavnosti naj ne bi negativno vplivalo na inovacije.
            
            
               Za del vnosa 4(b)-I, ki ga je treba razveljaviti, ter za vnosa 4(b)-II in 4(b)-III so v skladu s členom 5(6) direktive RoHS ustrezni najkrajši datumi izteka (tj. 12 mesecev).
            
            
               Pravni instrument je delegirana direktiva, kot je določeno v Direktivi 2011/65/EU; pri tem je zlasti pomembno izpolnjevanje zahtev iz člena 5(1)(a) navedene direktive.
            
            
               Cilj delegirane direktive je prispevati k varovanju zdravja ljudi in okolja ter uskladiti določbe za delovanje notranjega trga na področju električne in elektronske opreme, in sicer z omogočanjem uporabe sicer prepovedanih snovi za posebne namene, z določbami in pogoji iz direktive RoHS ter postopkom za prilagajanje prilog III in IV znanstvenemu in tehničnemu napredku.
            
            
               Delegirana direktiva ne vpliva na proračun EU.
            
            
               DELEGIRANA DIREKTIVA KOMISIJE (EU) .../…
            
            
               z dne 13.12.2021
            
            
               o spremembi Priloge III k Direktivi 2011/65/EU Evropskega parlamenta in Sveta glede izjeme za uporabo živega srebra v visokotlačnih natrijevih sijalkah z izboljšanim indeksom barvnega videza za splošno razsvetljavo zaradi prilagoditve znanstvenemu in tehničnemu napredku 
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi
                  11
                ter zlasti člena 5(1), točki (a) in (b), Direktive,
            
         
         
            
               ob upoštevanju naslednjega:
            
            
               (1)Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje nevarnih snovi iz Priloge II k navedeni direktivi. Navedena omejitev se ne uporablja za nekatere izvzete uporabe iz Priloge III k navedeni direktivi.
            
            
               (2)Kategorije električne in elektronske opreme, za katere se uporablja Direktiva 2011/65/EU, so naštete v Prilogi I k navedeni direktivi.
            
            
               (3)Živo srebro je omejena snov iz Priloge II k Direktivi 2011/65/EU. 
            
            
               (4)Komisija je s Sklepom 2010/571/EU
                  12
                med drugim odobrila izjemo za uporabo živega srebra v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 60 ne presega določenih vrednosti (na razelektritveno cevko) (v nadaljnjem besedilu: izjema), ki je zdaj navedena kot izjema 4(b)-I, 4(b)-II in 4(b)-III v Prilogi III k Direktivi 2011/65/EU. Izjema je v skladu s členom 5(2), drugi pododstavek, točka (a), navedene direktive prenehala veljati 21. julija 2016.
            
            
               (5)Živo srebro se uporablja v visokotlačnih natrijevih sijalkah za lastnosti barve svetlobe in barvnega videza. 
            
            
               (6)Komisija je januarja 2015 prejela zahtevek za obnovitev izjeme za vrste uporabe v vnosih 4(b)-I, 4(b)-II in 4(b)-III (v nadaljnjem besedilu: zahtevek za obnovitev), kar je v roku iz člena 5(5) Direktive 2011/65/EU. Isti vlagatelj je januarja 2020 predložil posodobljen zahtevek za obnovitev samo v zvezi z vnosom 4(b)-I. V skladu s členom 5(5) Direktive 2011/65/EU ostane izjema veljavna, dokler se ne sprejme odločitev o zahtevku za obnovitev.
            
            
               (7)V oceni zahtevka za obnovitev, v kateri sta bila upoštevana razpoložljivost nadomestkov in družbeno-ekonomski vpliv nadomestitve, je bilo ugotovljeno, da je nadomestitev ali odstranitev živega srebra pri zadevnih vrstah uporabe znanstveno in tehnično izvedljiva, kar zadeva del vnosa 4(b)-I ter vnosa 4(b)-II in 4(b)-III iz Priloge III k Direktivi 2011/65/EU. Vendar je bilo v oceni ugotovljeno, da bi bilo treba izjemo obnoviti za del vnosa 4(b)-I, ki se nanaša na sijalke z visokim indeksom barvnega videza, višjim od 80, z močjo, enako ali nižjo od 105 W, in da se lahko uporaba živega srebra, čeprav je še vedno potrebna, dodatno zniža. Ocena je vključevala posvetovanja z deležniki v skladu s členom 5(7) Direktive 2011/65/EU. Pripombe, prejete med temi posvetovanji, so bile javno dostopne na posebnem spletišču.
            
            
               (8)Zato je primerno obnoviti del izjeme 4(b)-I in jo preštevilčiti v izjemo 4(b) za najdaljše obdobje petih let v skladu s členom 5(2), prvi pododstavek, Direktive 2011/65/EU. Besedilo obnovljene izjeme je preoblikovano, v njem pa je določeno nadalje omejeno področje uporabe izjeme. Glede na rezultate nenehnih prizadevanj za iskanje zanesljivih nadomestkov ni verjetno, da bi obdobje veljavnosti te izjeme negativno vplivalo na inovacije.
            
            
               (9)Obnovljena izjema je v skladu z Uredbo (ES) št. 1907/2006 Evropskega parlamenta in Sveta
                  13
               , zato ne znižuje ravni varovanja okolja in zdravja, ki jo zagotavlja navedena uredba. 
            
            
               (10)Ker pogoji za obnovitev izjeme iz člena 5(1), točka (a), Direktive 2011/65/EU niso več izpolnjeni za vrste uporabe, navedene v preostanku vnosa 4(b)-I ter v vnosih 4(b)-II in 4(b)-III iz Priloge III k navedeni direktivi, bi bilo treba izjemo za navedene vrste uporabe razveljaviti. Datume izteka navedenih izjem bi bilo treba določiti v skladu s členom 5(6) Direktive 2011/65/EU.
            
            
               (11)Direktivo 2011/65/EU bi bilo zato treba ustrezno spremeniti – 
            
            
               SPREJELA NASLEDNJO DIREKTIVO:
            
            
               Člen 1
            
            
               Priloga III k Direktivi 2011/65/EU se spremeni, kakor je navedeno v Prilogi k tej direktivi.
            
            
               Člen 2
            
            
               1.Države članice sprejmejo in objavijo zakone in druge predpise, potrebne za uskladitev s to direktivo, najpozneje do [zadnji dan 6. meseca po datumu začetka veljavnosti te direktive]. Besedilo navedenih predpisov takoj sporočijo Komisiji.
            
            
               Navedene predpise uporabljajo od [zadnji dan 6. meseca po datumu začetka veljavnosti te direktive + 1 dan].
            
            
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.Države članice Komisiji sporočijo besedila bistvenih določb nacionalne zakonodaje, sprejetih na področju, ki ga ureja ta direktiva.
            
         
         
            
            
               Člen 3 
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
            
               Ta direktiva je naslovljena na države članice.
            
            
               V Bruslju, 13.12.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
               
            
         
         
            
                  
                     (1)
                  
                        UL L 174, 1.7.2011, str. 88.
               
               
                  
                     (2)
                  
                        UL L 396, 30.12.2006, str. 1.
               
               
                  
                     (3)
                  
                        Seznam je na voljo na spletnem naslovu: 
                  https://ec.europa.eu/environment/waste/rohs_eee/adaptation_en.htm
                  .
               
               
                  
                     (4)
                  
                        https://rohs.exemptions.oeko.info/fileadmin/user_upload/RoHS_Pack_9/ 
                     Exemption_4_b__IIII_/4b_LE_RoHS_Exemption_Req_Final.pdf.
               
               
                  
                     (5)
                  
                        Končno poročilo o študiji je na voljo na 
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .
               
               
                  
                     (6)
                  
                        Obdobje posvetovanja: od 21. avgusta 2015 do 16. oktobra 2015, 
                  https://rohs.exemptions.oeko.info
                  .
               
               
                  
                     (7)
                  
                        
                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_20190729_Final.pdf
                  .
               
               
                  
                     (8)
                  
                        
                  
                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383
                  
                  , od strani 92.
               
               
                  
                     (9)
                  
                  
                        
                     https://ec.europa.eu/environment/waste/rohs_eee/studies_rohs1_en.htm
                     . 
                  
               
               
                  
                     (10)
                  
                        Seznam potrebnih upravnih ukrepov je objavljen na 
                  spletišču Komisi
                  je
                  . V Medinstitucionalnem registru delegiranih aktov na 
                  https://webgate.ec.europa.eu/regdel/#/home
                  .si lahko ogledate, v kateri fazi je trenutno vsak posamezen osnutek delegiranega akta.
               
               
                  
                     (11)
                  
                        UL L 174, 1.7.2011, str. 88.
               
               
                  
                     (12)
                  
                        Sklep Komisije 2010/571/EU z dne 24. septembra 2010 o spremembi Priloge k Direktivi 2002/95/ES Evropskega parlamenta in Sveta glede izjem v zvezi z uporabo svinca, živega srebra, kadmija, šestvalentnega kroma, polibromiranih bifenilov ali polibromiranih difenil etrov zaradi prilagoditve znanstvenemu in tehničnemu napredku (UL L 251, 25.9.2010, str. 28).
               
               
                  
                     (13)
                  
                        Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).
               
            
      
    ---documentbreak--- 
      
         
         
            
               PRILOGA 
            
            
               Vnosi 4(b), 4(b)-I, 4(b)-II in 4(b)-III v Prilogi III k Direktivi 2011/65/EU se nadomestijo z naslednjimi:
            
            
                     
                        Izjema
                     
                  
                  
                     
                        Področje in datumi veljavnosti
                     
                  
               
                     
                        „4(b)
                     
                  
                  
                     
                        Živo srebro v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 80 ne presega (na razelektritveno cevko): P ≤ 105 W: 16 mg na razelektritveno cevko 
                     
                  
                  
                     
                        Preneha veljati [Urad za publikacije: 5 let po objavi Delegirane direktive v Uradnem listu]
                     
                  
               
                     
                        4(b)-I:
                     
                  
                  
                     
                        Živo srebro v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 60 ne presega (na razelektritveno cevko): P ≤ 155 W: 30 mg na razelektritveno cevko 
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]
                     
                  
               
                     
                        4(b)-II
                     
                  
                  
                     
                        Živo srebro v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 60 ne presega (na razelektritveno cevko): 155 W < P ≤ 405 W: 40 mg na razelektritveno cevko
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]
                     
                  
               
                     
                        4(b)-III
                     
                  
                  
                     
                        Živo srebro v visokotlačnih natrijevih sijalkah za splošno razsvetljavo, ki v sijalkah z izboljšanim indeksom barvnega videza Ra > 60 ne presega (na razelektritveno cevko): P > 405 W: 40 mg na razelektritveno cevko
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]“